Liste over fornaldersagaer

Liste over fornaldersagaene er en liste over fornaldersagaer (også kalt legendariske sagaer), en sagasjanger innen den norrøne litteraturen som blander muntlig overlevert historiefortelling med gamle myter og legender.

Fornaldersagaene karakteriseres av at handlingen foregår før landnåmstiden på Island og at handlingen er relativt fri diktning. Enkelte av personene kan likevel antas å være historiske personer, som Ragnar Lodbrok. Sjangeren skiller seg med dette fra ættesagaene eller islendingesagaene, kongesagaene og bispesagaene. Sagaenes hensikt er livlig underholdning og den norrøne befolkningen i de nordiske landene var svært stolte av sin heroiske og hedenske fortid.

Tåtter og lygesagaer
Fornaldersagaer blir også i mange sammenhenger kalt lygesagaer. Begrepet tilskrives kong Sverre som skal ha satt stor pris på disse. Begrepet er ikke like godt definert som fornaldersagaene, men en del av fornaldersagaene er tydelig diktet som ren underholdning med stor vekt på trolldom, magi og gjerne ispedd erotiske skildringer uten å gi skinn av å være historiske. Disse lygesagaene inngår i begrepet fornaldersagaer, men det fins også fornaldersagaer som gir inntrykk av å ha historisk hold.Jf. Finnur Jónsson, Den islandske litteraturs historie, s 327

De korteste av sagaene har også blitt omtalt som tåtter. En tått er en kort, anekdotisk, saga. Det kan være vanskelig å sette en entydig grense mellom hva som er en saga og hva som er en tått. En tått var med andre ord ikke oppfattet som en spesiell litterær form og var ikke klart avgrenset fra begrepet saga.Mikhail Ivanovitsj Steblin-Kamenskij: Islendingesogene og vi, Oslo 1975, s 75 Enkelte av de fornaldersagaene som ble utgitt i de nordiske samlingene fra 1800- og 1900-tallet har av litteraturforskeren Joseph Harris også blitt karakterisert som tåtter.Joseph Harris. «Þættir». I: Dictionary of the Middle Ages. (Joseph R. Strayer, ed.). Bind 12; s. 1-6. Scribner, 1989. ISBN 0-684-18278-5 Dette gjelder blant annet Norna-Gests tått, Sörla þáttr og Tóka þáttr Tókasonar.

Utgivelser
Fornaldersagaer som litterært begrep ble introdusert av den danske oldtidsforskeren Carl Christian Rafn (1795–1864), som samlet og gav ut Nordiske fornaldersagaer i 3 bind i 1829–30.Carl Christian Rafn, Fornaldarsögur Norðrlanda, København 1829–30 I hovedsak er hans liste på 32 fornaldersagaer lagt til grunn for det som går under begrepet fornaldersagaer også i dag. Noen få sagaer er lagt til som tidligere har vært kategorisert som tåtter (Toki Tokessons tått og Thorstein bæjarmagns tått). Andre, som «Sögubrot af nokkurum fornkonungum», er i dag definert som bruddstykker av Skjoldunga saga.Jf. Preben Meulengracht Sørensen, «Kapitler af Nordens litteratur i oldtid og middelalder, 2006, s 264

Den svenske juristen og historikeren Carl Gustaf  Kröningssvärd (1786–1859) ga ut sagaene på svensk i 1834.C. G. Kröningssvärd, Mythiska och romantiska forntids-sagor, Fahlun 1834 En ny trebindsutgave av Fornaldarsögur Norðrlanda ble utgitt på islandsk i 1889 av Valdimar Asmundarson (1852–1902).Valdimar Asmundarson: Fornaldarsögur norðrlanda (1885–89) Sagaene er også utgitt samlet av de islandske historikerne Guðni Jónsson og  i 1954.Guðni Jónsson, Bjarni Vilhjálmsson: Fornaldar sögur Norðurlanda, (1954)

På nynorsk er det utgitt flere enkeltsagaer i serien Norrøne bokverk:
Soga om Volsungane (til nynorsk ved Torleiv Hannaas) i 1907
Soga om Ragnar Lodbrok og sønene hans med «Kraakekvedet» (til nynorsk ved Severin Eskeland) i 1914
Soga om Halv og Halvsrekkane (til nynorsk ved Albert Joleik og Olava Joleik) i 1917
Soga om Rolf Krake (til nynorsk ved Erik Eggen og Hallvard Magerøy) i 1962
Soga om Orvar-Odd (til nynorsk ved Erik Eggen og Odd Nordland) i 1963
Soga om Fridtjov den frøkne (til nynorsk ved Ivar Aasen og Bjarne Fidjestøl) i 1950
Soga om Egil Einhendte og Åsmund Berserksbane (til nynorsk ved Gudlaug Horgen) i 1989
Tåtten om Norne-Gjest (til nynorsk ved Gudlaug Horgen) i 1989

Fire fornaldersagaer – de såkalte Ramsta-sagaene – er utgitt på bokmål i 2002. De er:
Kjetil Høngs saga
Grim Loddenkinns saga
Orvar-Odds saga
Ån Bogsveiges saga

Noen av tekstene er kjent fra Flatøybok som ble utgitt på norsk i seks bind fra 2014 til 2019.

Liste over fornaldersagaer
Utvalget som ble presentert hos henholdsvis Rafn, Asmundarson og Jónsson/Vilhjálmsson, er stort sett sammenfallende, men med noen unntak. Lista over fornaldersagaene nedenfor har tatt med alle sagaene som er utgitt i disse tre utvalgene.

 Norrøn tittel  Norsk/nynorsk tittel  Handling og personer  Utgivelser  Kilder Áns saga bogsveigis  Ån Bogsveiges saga  En av de fire Ramsta-sagaene. Ån er barnebarn av Ketil Høng og handlingen har utgangspunkt i Rafnista (Ramsta) i Namdalen på 7-800-tallet. Sannsynligvis skrevet på 1300-tallet.  C. C. Rafn (1829), Kröningssvärd (1834), Asmundarson (1885), Jónsson (1954) Kolstad/Schei (2002)  Holm papp 60 folx Ásmundar saga kappabana    En saga basert på det tyske Hildebrandslied om Åsmund som dreper sin halvbror Hildebrand. C. C. Rafn (1829), Asmundarson (1885), Jónsson (1954)   Holm perg. 7, 4to Bósa saga ok Herrauðs  Til norsk på heimskringla.no med tittelen Bosi og Herrauds saga  En eventyrsaga med helter fra Göteland i Sverige som delvis er et forspill til Ragnar Lodbroks saga.  C. C. Rafn (1829), Asmundarson (1885), Jónsson (1954)  AM 510, 586, 4° Egils saga einhenda ok Ásmundar berserkjabana  Soga om Egil Einhendte og Åsmund Berserksbane  En eventysaga om brødrene Egil og Åsmund som gjenfinner to bortførte kongsdøtre og gifter deg med dem.  C. C. Rafn (1829), Asmundarson (1885), Jónsson (1954), Norrøne Bokverk (1989)  Håndskriftene AM343, AM577 og AM589 fra 1400-tallet Eireks saga viðförla  Til norsk på heimskringla.no med tittelen Eirik vidfarnes saga  Historie om Eirik Throndssønn fra Trondheim som ville reise jorden rundt for å finne det hedningene kalte Odainsaker og som kristne kalte Paradiset. Reisen beskrives via Miklagard og til India før han dro tilbake.  C. C. Rafn (1829), Asmundarson (1885)  Flateyjarbók Frá Fornjóti ok hans ættmönnum  Til norsk på heimskringla.no med tittelen Om Fornjot og hans ættmenn  Tre separate bruddstykker av mytisk historie om nordmenns opphav, «Hvordan Norge ble bygd», «Oppdagelsen av Norge» og «Om Opplendingenes konger»  C. C. Rafn (1829), Kröningssvärd (1834), Asmundarson (1885)Asmundarson ga ut sagaen som to separate sagaer under navnene «Hversu Noregr bygðist» og «Fundinn Noregr.», Jónsson (1954)  Flateyjarbók Friðþjófs saga ens frœkna.  Soga om Fridtjov den frøkne  Saga om kong Fridtjof fra Sogn, om hans reise til Orknøyene og som arvtaker til kong Ring på Ringerike. Sagaen er gjendiktet og romantisert av Esaias Tegnér.  C. C. Rafn (1829), Asmundarson (1885), Jónsson (1954), Norrøne Bokverk (1950)  AM 510, 568, 4°, Sth. 20, 4° mbr., 17, 4° pap Gautreks saga  Gautreks saga  En humoristisk saga om ‘gautar drotten’ kong Gautrek fra Gøteland i Sverige og den tragiske Starkad og den Espen Askeladd-lignende figuren Ref.  C. C. Rafn (1829), Asmundarson (1885), Jónsson (1954)  Finnes i to bearbeidelser, AM 152, fol. (mbr.), 590 b-c, 4° (pap.) og 194 c, fol. Gríms saga loðinkinna  Grim Lodenkinns saga  Nummer to av de fire Ramsta-sagaene om Ramstaslekten fra Namdalen. Grim var sønn av Kjetil Høng og far til Orvar-Odd.  C. C. Rafn (1829), Kröningssvärd (1834), Asmundarson (1885), Jónsson (1954), Kolstad/Schei (2002)  AM 343, 4to og AM 471, 4to Göngu-Hrólfs saga  Soga om Gange-Rolv  En mytisk saga om en annen Gange-Rolf enn den mer kjente normannerkongen Gange-Rolv. Denne andre Gange-Rolf herjet i østerled.  C. C. Rafn (1829), Asmundarson (1885), Jónsson (1954), Samlaget (1984)  AM 152, fol., 589 f., 4°, Gml. kgl. saml. 2845 Hálfdanar saga Brönufóstra     En sent skrevet saga fra rundt 1300 uten historisk grunnlag om Halfdan, sønn av den danske kong Ring. Den beskriver Halfdans noe romantiske eventyr i Bjarmeland og England.  C. C. Rafn (1829), Asmundarson (1885), Jónsson (1954)  AM 152, fol., 571, 4° Hálfdanar saga Eysteinssonar   En saga om Halfdan Eysteinsson som angivelig nedstammet fra både Odin og Sigurd Fåvnesbane og hans forhold til Ingigerd, datter av kong Hergeir i Aldeigjaborg.  C. C. Rafn (1829), Asmundarson (1885), Jónsson (1954)  AM 343, 586, 4° Hálfs saga ok Hálfsrekka  Soga om Halv og Halvsrekkane  Saga om kong Halv og hans beryktede menn som angivelig skal ha levd på 700-tallet og vært sagnomsuste sjøfarere.  C. C. Rafn (1829), Asmundarson (1885), Jónsson (1954), Norrøne Bokverk (1917)  Det kgl. bibl., gml. kgl. saml. 2845, 4° (mbr.) Helga þáttr Þórissonar  Til norsk på heimskringla.no med tittelen Helgi Thorissons tått  En kort saga eller tått om Helgi som ble tatt til fange av Gudmund av Glæsivollene, et symbol på de hedenske motkreftene mot den kristne kong Olav Tryggvason  Jónsson (1954)  AM 309 4to,  AM 313 4to, AM 54 fol., AM 62 fol. Hervarar saga ok Heiðreks     En islandsk saga med handling i Sverige med helter fra Gøteland og fortsatt har betydning for svenske historikere.  C. C. Rafn (1829), Asmundarson (1885), Jónsson (1954)  Hauksbók  Hjálmþés saga ok Ölvis    En lygesaga om to forheksede jarlebarn og en ond stemor.   C. C. Rafn (1829), Asmundarson (1885), Jónsson (1954)  Stockh. 30, 4°, og 63, fol. (pap.) Hrólfs saga Gautrekssonar     En saga med handling i Sverige om en svensk krigerprinsesse som blir vunnet av en prins fra Gøteland. Hovedpersonen er sønn av kong Gautrek i Gautreks saga. Skrevet omkring 1300.  C. C. Rafn (1829), Asmundarson (1885), Jónsson (1954)  AM 567 XIV a, 4°, Sth. 7, 4° mbr. Hrólfs saga kraka ok kappa hans  Soga om Rolf Krake  En saga av dansk opprinnelse om helten Rolf Krake (Hrólf Kraki) som er tematisk beslektet med det gammelengelske diktet Beowulf.  C. C. Rafn (1829), Asmundarson (1885), Jónsson (1954), Norrøne Bokverk (1962)  AM 9, 10, fol., 285, 4° Hrómundar saga Gripssonar  Til norsk på heimskringla.no med tittelen Hromund Gripsons saga  Lygesaga om historier og kamper rundt Hromund Gripsson som levde i Telemark på 700-tallet.  C. C. Rafn (1829), Asmundarson (1885), Jónsson (1954)  AM 587 nr. 4° Illuga saga Gríðarfóstra  Til norsk på heimskringla.no med tittelen Illugi Gridfostres saga  En saga av tradisjonell eventyraktig form hvor en ung mann redder en trollkvinne og hennes vakre datter fra en forbannelse.  C. C. Rafn (1829), Asmundarson (1885), Jónsson (1954)  AM 123, 8°, 203, fol. (pap.) Ketils saga hængs  Kjetil Høngs saga  Den første  av de fire Ramsta-sagaene om Ramsta-slekten i Namdalen.  C. C. Rafn (1829), Asmundarson (1885), Jónsson (1954)  AM 109 a I 8vo Krákumál  Kraakekvædet   Heltedikt som tilskrives Ragnar Lodbrok. Diktets navn henspiller på Ragnars legendariske hustru Åslaug Sigurdsdatter med tilnavnet Kråka.  C. C. Rafn (1829), Norrøne Bokverk (1914)  Hauksbók  Norna-Gests þáttr  Tåtten om Norne-Gjest  Eventyrfortelling om den danskfødte kjempen Norne-Gjest som er 300 år gammel fordi nornene har slukket livslyset hans slik at det aldri brenner ut.  C. C. Rafn (1829),  Jónsson (1954), Norrøne Bokverk (1989)  Flateyjarbók  Ragnars saga loðbrókar ok sona hans  Soga om Ragnar Lodbrok og sønene hans  Historie fra 800-tallet om den sagnomsuste normannerkongen Ragnar Lodbrok som var en historisk person i normannerriket i Frankrike og blant annet erobret Paris.  C. C. Rafn (1829), Kröningssvärd (1834), Asmundarson (1885), Jónsson (1954), Norrøne Bokverk (1914)  Heynessbók  Þáttr af Ragnars sonum eller Ragnars sona Þáttr     En saga om sønnene til Ragnar Lodbrok som delvis er basert på dennes saga. Forteller videre om sønnenes hevn over både kongen i Svitjod og i England.  C. C. Rafn (1829), Asmundarson (1885), Jónsson (1954)  Hauksbók  Sturlaugs saga starfsama  Til norsk på heimskringla.no med tittelen Sturlaug den arbeidssommes saga  Om Sturlaug fra Namdalen som forelsker seg i Åsa den fagre og hans kamp for å få Hring jarls tillatelse til å gifte seg med henne. Om holmgang mot berserken Kol og hans ferd til Bjarmeland for å finne Urarhornet.  C. C. Rafn (1829), Asmundarson (1885), Jónsson (1954)  Rask 32 Sögubrot af nokkurum fornkonungum í Dana- ok Svíaveldi     Et fragment av Skjoldungesaga som omhandler de gamle svenske og danske konger.  C. C. Rafn (1829), Kröningssvärd (1834), Jónsson (1954)  AM 1 a Fol. Sörla saga sterka  Til norsk på heimskringla.no med tittelen Sørli den sterkes saga  Saga om opplandskongen Erlings sønn Sørli og hans eventyr i Afrika, og om hans seier over kong Halvdan fra Hálfdanar saga Brönufóstra  C. C. Rafn (1829), Asmundarson (1885), Jónsson (1954)  AM 168 Fol., Rask 32 Sörla þáttr eða Heðins saga ok Högna  Til norsk på heimskringla.no med tittelen Sørli tått eller sagaen om Hedin og Høgni  En tekst om gudinnen Frøya og hennes utroskap mot Odin for å vinne enn halsring av gull.  C. C. Rafn (1829), Kröningssvärd (1834), Jónsson (1954)  Flateyjarbók  Tóka þáttr Tókasonar  Til norsk på heimskringla.no med tittelen Toki Tokessons tått  En kort tått om den gamle Toke som hadde tjent hos både Rolf Krake og kong Half og som sammenlignet kongenes storhet.  Jónsson (1954)  AM 933 4to Þorsteins þáttr bæjarmagns  Til norsk på heimskringla.no med tittelen Thorstein bæjarmagns tått  Saga eller tått om den kristne Torstein i kong Olav Tryggvasons tjeneste som oppsøker det hinsidige og overvinner mørkemaktene.  Jónsson (1954)  AM 203 Fol., AM 313 4to, Rask 32, Rask 35 Þorsteins saga Víkingssonar     En saga om faren til Fritdjof den Frøkne som var herse på Framnes, sannsynligvis Vangsnes i Sogn.  C. C. Rafn (1829), Asmundarson (1885), Jónsson (1954)  AM 152, fol., 579, 4° Völsunga saga  Soga om Volsungane  Den norrøne versjonen av det senere tyske nasjonaleposet Nibelungenlied med historien om dragedreperen Sigurd Fåvnesbane.  C. C. Rafn (1829), Asmundarson (1885), Jónsson (1954), Norrøne Bokverk (1907)  NkS 1824 b, 4to Yngvars saga víðförla  Til norsk på heimskringla.no med tittelen Yngvar vidfarnes saga  En nyere saga (fra 14. århundre) av svensk opprinnelse.  Jónsson (1954)  AM 343 b 4to, AM 343 c 4to, AM 949 a-g 4to, Rask 31 Örvar-Odds saga  Orvar-Odds saga  En av de fire Ramsta-sagaene om slekten etter Kjetil Høng fra Ramsta i Namdalen.  C. C. Rafn (1829), Asmundarson (1885), Jónsson (1954), Norrøne Bokverk (1963), Kolstad/Schei (2002)  AM 109 a I 8vo

Referanser

Eksterne lenker
 Fornaldersagaer i norsk oversettelse på heimskringla.no
 Carl Christian Rafn, Fornaldarsögur Norðrlanda, bind 1 (fulltekst)
 Carl Christian Rafn, Fornaldarsögur Norðrlanda, bind 2 (fulltekst)
 Carl Christian Rafn, Fornaldarsögur Norðrlanda, bind 3 (fulltekst)
 Fornaldersagaer i norsk(bokmål) oversettelse på norsesaga.no


Fornaldersagaer

en:List of Legendary sagas